Lingvong

Lingvong (Linnvong, Lindvang) er en fraflyttet fjellgård i Hylsfjorden, Rogaland. Gården er best kjent for den spektakulære Lingvongfossen, som var sterkt i søkelyset da Saudefaldene AS søkte om å bygge ut vassdraget. Naturvernorganisasjonene gikk sterkt imot, men utbyggingen ble vedtatt av Stortinget i 2003. Fossen har minstevannføring.

Tunet ligger på en fjellhylle 460 moh., med utsikt utover Hylsfjorden. Tilkomsten går via en opparbeidet kløveveg bratt opp fra sjøen hvorav flere slyng går like inntil fossen. Gården ble fraflyttet i 1961 etter å ha vært i drift i alle fall siden rundt 1600. Foreningen Lingvongs Venner har siden 1998 gjennomført restaurering av gårdens fem gjenværende hus, i tillegg til kulturlandskapet. Innmarka brukes til beite.

Bosetninger i Suldal
Tidligere bosetninger i Rogaland